《初返故园》
明代·陈子升

昨上归舟寻水云，故园閒旷使情欣。无穷月色坐皆见，不断花香行即闻。

五亩宅边敦素业，三层阁上蓄奇文。梁间燕子似相识，飞下小塘衔嫩芹。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。